Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 161/12/5511	Žilina, 31.3.2014
EEČ : 2-43-164-2014

U Z N E S E N I E

Trestná vec:	obvinená XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 1.2.2013, spisová značka 3 Pv 161/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v dopoludňajších hodinách v priestoroch jarmoku v XXXXX ponúkala na predaj tovar neoprávnene označený označením zhodným alebo zameniteľným s ochrannou známkou, ku ktorej právo používať ju patrí inému, ktorý v súvislosti s jeho predajom skladovala v batožinovom priestore osobného motorového vozidla XXXXX farby značky XXXXX evidenčného čísla XXXXX v nasledujúcom rozsahu:
-	6 kusov opaskov označených napodobeninou obrazovej ochrannej známky XXXXX, ku ktorej právo používať ju patrí spoločnosti XXXXX,
-	16 kusov opaskov označených napodobeninou obrazovej ochrannej známky XXXXX, ku ktorej právo používať ju patrí spoločnosti XXXXX, 
-	6   kusov opaskov označených napodobeninou obrazovej ochrannej známky XXXXX, ku ktorej právo používať ju patrí spoločnosti XXXXX, 
-	8 kusov opaskov označených napodobeninou obrazovej ochrannej známky XXXXX, ku ktorej právo používať ju patrí spoločnosti XXXXX, 
-   11 kusov opaskov označených napodobeninou obrazovej ochrannej známky XXXXX, ku ktorej právo  používať ju patrí spoločnosti XXXXX, 
-   14  kusov opaskov označených napodobeninou obrazovej ochrannej známky XXXXX, ku ktorej právo používať ju patrí spoločnosti XXXXX,
Uznesením prokurátora Okresnej prokuratúry Žilina zo dňa 1.2.2013, spisová značka 3 Pv 161/12/5511, bola určená obvinenej skúšobná doba v trvaní 12 mesiacov.
Odôvodnenie:
	Uznesením č.k. 3Pv 161/12/5511 - 19 z 01.02.2013, právoplatným 08.03.2013, bolo podmienečne zastavené trestné stíhanie proti XXXXX za prečin porušovania práv k ochrannej známke, označeniu pôvodu výrobku a obchodnému menu podľa § 281 ods. 1 Tr. zák. so skúšobnou dobou 12 mesiacov, ktorá uplynula 08.03.2014.

	V skúšobnej dobe nebola XXXXX odsúdená za iný trestný čin, ani sa proti nej nevedie trestné stíhanie. Podľa výpisu z ústrednej evidencie priestupkov v skúšobnej dobe nemá evidovaný žiaden priestupkový záznam, rovnako nebola postihnutá za priestupok ani Mestským úradom XXXXX, ako príslušným mestským úradom podľa miesta trvalého pobytu. Taktiež neboli zistené žiadne iné závady v jej správaní počas skúšobnej doby, ktoré by odôvodňovali vyslovenie neosvedčenia sa v skúšobnej dobe. Tým  sú splnené zákonné podmienky na vyslovenie o osvedčení sa obvinenej v skúšobnej dobe.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor